Vyhodnotenie medzirezortného pripomienkového konania

Koncepcia rozvoja pohybových aktivít detí a mládeže 

Spôsob pripomienkového konania	 	
Počet vznesených pripomienok, z toho zásadných	47  / 15 	
Počet vyhodnotených pripomienok	47 	
		
Počet akceptovaných pripomienok, z toho zásadných	19  / 6 	
Počet čiastočne akceptovaných pripomienok, z toho zásadných	13  / 7 	
Počet neakceptovaných pripomienok, z toho zásadných	15  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	4 (0o,4z) 	 	 	 	
4 .	Ministerstvo kultúry Slovenskej republiky 	2 (2o,0z) 	 	 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	5 (5o,0z) 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	 	 	 	x 	
14 .	Ministerstvo zdravotníctva Slovenskej republiky 	2 (2o,0z) 	 	 	 	
15 .	Podpredseda vlády SR pre ľudské práva a národnostné menšiny 	 	 	x 	 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Ústredie práce, sociálnych vecí a rodiny 	 	 	 	x 	
18 .	Odbor vládnej agendy Úradu vlády 	 	 	 	x 	
19 .	Európske spotrebiteľské centrum 	 	 	 	x 	
20 .	Asociácia stredných zdravotníckych škôl SR 	 	 	 	x 	
21 .	Štátny dopravný úrad 	 	 	 	x 	
22 .	Odbor verejného obstarávania MŽP SR 	 	 	 	x 	
23 .	Odbor právnych služieb a odvolacích konaní 	 	 	 	x 	
24 .	Ústredie práce, sociálnych vecí a rodiny 	 	 	x 	 	
25 .	Národný bezpečnostný úrad 	 	 	x 	 	
26 .	Protimonopolný úrad Slovenskej republiky 	 	 	x 	 	
27 .	Úrad vlády Slovenskej republiky 	27 (16o,11z) 	 	 	 	
28 .	Trenčiansky samosprávny kraj 	5 (5o,0z) 	 	 	 	
	SPOLU	42 (27o,15z) 	5 (5o,0z) 	10 	10 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	všeobecne k materiálu 
Ministerstvo vnútra SR po preštudovaní materiálu vyjadruje s jeho obsahom súhlas a oceňuje záujem Ministerstva školstva, vedy, výskumu a športu SR koncepčne riešiť problematiku rozvoja pohybových aktivít detí a mládeže. Uplatnením novej koncepcie sa vytvoria predpoklady pre zlepšenie telesnej zdatnosti detí a mládeže. Negatívne skúsenosti zo slabou úrovňou telesnej zdatnosti má rezort Ministerstva vnútra SR pri prijímaní uchádzačov do služby v Policajnom zbore, kde sa vyžaduje určitá úroveň telesnej zdatnosti a plavecká gramotnosť. Z uvedeného dôvodu odporúčame v materiáli zdôrazniť zvyšovanie plaveckej gramotnosti detí a mládeže a vytvorenie pre splnenie tejto úlohy podmienky v materských a základných školách. Súčasne zaradiť plaveckú gramotnosť aj do systému previerok telesnej zdatnosti. 	O 	ČA 	Testovanie plaveckej gramotnosti nie je v súlade s filozofiou zážitkovej telesnej výchovy. Je však možné v rámci organizovania plaveckých výcvikov testovať žiakov z plaveckej gramotnosti. Zdôraznené na str. 10. 	
MF SR 	K doložke vybraných vplyvov 
Predložený návrh predpokladá vplyv na rozpočet verejnej správy v rokoch 2011 až 2014 v sume 1,25 mil. eur ročne, pričom tento vplyv nie je bližšie špecifikovaný. Je potrebné doplniť z akých základných parametrov, resp. základných predpokladov pri stanovení výsledného objemu výdavkov predkladateľ vychádzal (napr. počty žiakov, ktorých sa budú týkať športové poukazy, ako bude postupne narastať výška športového poukazu z dnešnej výšky 28 eur ročne na predpokladaných 100 eur ročne, počet vydaných elektronických učebníc alebo didaktických príručiek, atď.). V nadväznosti na uvedené žiadam v súlade s Jednotnou metodikou na posudzovanie vybraných vplyvov v časti 2.3.4. Výpočty vplyvov na verejné financie uviesť osobitne výdavky na športové poukazy, na vydanie elektronických učebníc či didaktických príručiek a ostatné výdavky v jednotlivých rokoch súvisiace s predloženým materiálom tak, aby bolo jasné, aké tituly výdavkov sú započítané v celkovej sume.  	Z 	A 	Doložka vplyvov bola upravená v súlade s pripomienkou. 	
MF SR 	K materiálu a doložke vybraných vplyvov 
Na strane 12 predloženého návrhu sa navrhuje, že „na základe vykonaného prieskumu navrhnúť už pri rokovaní o prioritách štátneho rozpočtu na rok 2012 vhodné navýšenie sumy zo štátneho rozpočtu na športový poukaz pri participácii rodičov v rovnakej výške“. V tejto súvislosti upozorňujem na skutočnosť, že kapitola si uplatňovala v rámci priorít zdroje v sume 9,1 mil. eur pre rok 2012 na podporu športových a pohybových aktivít detí a mládeže, pričom bližšia špecifikácia projektu nebola uvedená. Predpokladám, že predkladaná koncepcia je rozpracovaním požadovanej priority, a preto žiadam jednoznačne v materiáli uviesť, či športové poukazy sú súčasťou vplyvov uvedených v doložke materiálu v sume 1,25 mil. eur, a teda aj športové poukazy sú rozpočtovo kryté. Ak áno, žiadam vypustiť vyššie uvedený text. Ak rozpočtovo kryté sú len iné aktivity bez športových poukazov, žiadam dopracovať doložku s uvedením zdrojového krytia v súlade s § 33 ods. 1 zákona č. 523/2004 Z. z. o rozpočtových pravidlách verejnej správy v znení neskorších predpisov.  	Z 	A 	Športové poukazy budú nad rámec materiálu, predpokladá sa krytie z priorít. Ani materiál a ani doložka nepočíta so zvýšením objemom zdrojov na poukazy, ich hodnota bude zvýšená iba v prípade ak sa MŠVVaŠ SR bude úspešne uchádzať o prostriedky z priorít, t. j. zatiaľ bez dopadu. 	
MF SR 	K materiálu a doložke vybraných vplyvov 
V časti 5 materiálu sa navrhuje 17 opatrení, z toho 15 má byť financovaných zo zdrojov Ministerstva školstva, vedy, výskumu a športu SR. Na opatrení č. 3 má participovať aj MZ SR, a pri opatrení č. 2 sú okrem Ministerstva školstva, vedy, výskumu a športu SR uvedené aj Ministerstvo vnútra SR, Ministerstvo obrany SR, Ministerstvo financií SR a Úrad vlády SR. V doložke vybraných vplyvov v časti A.5. Stanovisko gestorov je predkladateľom uvedené, že „krytie opatrenia č. 2 a 3 bude riešené vnútornými silami jednotlivých rezortov v rámci náplne práce zamestnancami rezortov a nepredpokladá sa rozpočtový dopad“. Vzhľadom na toto konštatovanie žiadam do tabuliek k doložke vplyvov osobitne doplniť kvantifikácie výdavkov podľa jednotlivých kapitol ako aj zdrojov krytia zo štátneho rozpočtu alebo zo zdrojov štrukturálnych fondov vrátane spolufinancovania s uvedením príslušného programu. 	Z 	ČA 	Kvantifikácia nie je možná, nakoľko predkladateľ nedisponuje mzdovou databázou iných rezortov. Ide o parciálne úlohy v malom rozsahu plnené v rámci bežného pracovného času.Opatrenie č. 15 bude kryté z fondov EÚ. 	
MF SR 	K doložke vybraných vplyvov 
Z dôvodu, že materiál má negatívny vplyv na rozpočet verejnej správy žiadam v tabuľke č. 1 vyplniť riadok „Výdavky verejnej správy celkom“. Zároveň je potrebné v tejto tabuľke vyplniť riadok „Financovanie zabezpečené v rozpočte“.  	Z 	A 	 	
MK SR 	vlastný materiál, str. 2, bod 2, druhý odsek  
Na konci poslednej vety navrhujeme odstrániť bodku, nakoľko sa uvádza duplicitne.  	O 	A 	Text vlastného materiálu bol upravený v súlade s pripomienkou. 	
MK SR 	vlastný materiál, str. 3, druhý odsek, predposledná veta  
Slovné spojenie na začiatku vety "U deti" navrhujeme nahradiť gramaticky správnym tvarom "U detí" a slovné spojenie "funkcia kosti" navrhujem nahradiť gramaticky správnym tvarom "funkcia kostí". 	O 	A 	Text vlastného materiálu bol upravený v súlade s pripomienkou. 	
MDVaRR SR 	optreniam 
odporúčam zvážiť doplnenie bodu „Zaviesť fyzické testovanie detí na všetkých školách raz ročne.“ do ods. 5 Návrh opatrení na zlepšenie súčasného stavu pohybových aktivít detí a mládeže. Tieto údaje o populácii by prispeli k vyhodnoteniu reformy i k jej prípadnej modifikácii. 	O 	ČA 	Táto úloha je už zapracovaná na strane 10 materiálu v návrhoch na riešenie, štvrtá odrážka, zaviesť pravidelné zisťovanie stavu pohybovej úrovne žiakov. 	
MPRV SR 	 
Na str. 9 žiadame vysvetliť súvis cieľa č. 1 s návrhom na riešenie „Zvýšenie počtu hodín povinnej telesnej výchovy“. Sme toho názoru, zvýšením počtu hodín sa nezvýši atraktivita hodín telesnej výchovy.  	O 	N 	Zvýšením počtu hodín sa vytvorí väčší priestor pre vstup "motivátorov" - odborníkov, ktorí budú žiakov motivovať, aby si vabrali zaujímavé - nové druhy pohybových aktivít. 	
MPRV SR 	 
V koncepcii odporúčame navrhnúť riešenie efektívneho využívania hodín telesnej výchovy. Cieľom by malo byť efektívne využitie času jednej vyučovacej hodiny na pohybové aktivity, pretože zvýšenie počtu hodín nie je zárukou zvýšenia pohybu detí a mládeže.  	O 	N 	Efektivita sa dosiahne zaraďovaním pohybových aktivít, o ktoré budú mať žiaci záujem. 	
MPRV SR 	 
Na str. 9 pri návrhu na riešenie „Pripraviť prieskum záujmov detí a mládeže, ako aj prieskum medzi rodičmi s cieľom zistiť príčiny, prečo deti a mládež nemajú záujem o telesnú výchovu a pohybové aktivity a o aké pohybové aktivity by mali záujem“ mal byť urobený prieskum ešte pred vypracovaním koncepcie. Odporúčame ho preto urobiť ešte pred schválením koncepcie a na základe jeho záverov pripraviť návrhy na riešenie.  	O 	N 	Výsledky prieskumu budú zapracované do pripravovanej hlavnej koncepcie reformy športu, ktorú MŠVVaŠ SR predkladá na rokovanie vlády SR v decembri 2011. 	
MPRV SR 	 
Na str. 10 sa uvádza: „Do hodín telesnej výchovy zaraďovať pohybové aktivity, o ktoré majú deti a mládež záujem, napr. aerobik, zumba, pričom na prvom stupni základných škôl treba zaraďovať pohybové aktivity primerané veku“. Odporúčame doplniť spôsob odbornej prípravy (rekvalifikácie) pedagógov na aerobik, zumbu, a uviesť s tým spojené požiadavky na finančné prostriedky.  	O 	N 	V opatrení č. 14 je uvedené, že budú pripravované vzdelávacie programy v nových druhoch športu a financované z prostriedkov EÚ v rámci OP Vzdelávanie. 	
MPRV SR 	 
Na str. 16 žiadame doplniť opatrenie č. 4 o určenie predmetov, na úkor ktorých sa zvýši počet hodín povinnej telesnej výchovy.  	O 	N 	Predmety navrhnú zainteresovaný odborníci na danú problematiku, predpokladá sa najmä využitie voľných hodín v školských vzdelávacích programoch.  	
MZ SR 	Vlastný materiál, str. 2, ods. 4  
Pripomienka: Názov inštitúcií „ústavy verejného zdravotníctva“ nahradiť názvom „úrady verejného zdravotníctva“. 
Odôvodnenie: Zosúladenie s oficiálnym názvom. 
 	O 	A 	 	
MZ SR 	Vlastný materiál, Cieľ 1: Návrhy na riešenia: str. 10, odrážka - spolupracovať s NŠC, FTVŠ, FŠ Prešov,......  
Pripomienka: Za slova „spolupracovať s NŠC“ vložiť text „telovýchovno-lekárskymi pracoviskami“. 
Odôvodnenie: Sprecizovanie textu doplnením špecializovaných medicínskych pracovísk, 
v ktorých sa špecialisti zameriavajú na využívanie pohybovej aktivity ako fyziologickej kompenzácie nepriaznivých životných podmienok, regenerácie síl, udržiavania telesnej 
a duševnej výkonnosti a na prevenciu i liečbu porúch zdravia, chorôb a úrazov. 

 	O 	A 	 	
ÚV SR 	k celému textu 
V celej koncepcii hovoriť nielen o zážitkovej telesnej výchove, ale aj o rekreačnom športe. 
Zdôvodnenie: Cieľom koncepcie je, aby sa deti čo najviac fyzicky hýbali a k tomu môže dopomôcť aj ich účasť na rekreačnom športe, ktorý nie je orientovaný na výkon. 
 	Z 	A 	 	
ÚV SR 	časť 1 
V poslednom odseku časti 1 navrhujeme zmeniť slovo “dvoma” na “troma” a doplniť novú odrážku v znení: “zvýšiť dôraz na zavedenie pohybových aktivít do všetkých vzdelávacích aktivít” 
Zdôvodnenie: Zvyšovanie pohybových aktivít treba dosiahnuť ich prirodzeným zapojením do celého výchovnovzdelávacieho procesu, nielen prostredníctvom hodín telesnej výchovy. 
 	Z 	A 	 	
ÚV SR 	časť 1b 
Navrhujeme zmeniť text „navrhujeme schváliť zvýšenie počtu hodín povinnej telesnej výchovy na tri týždenne na všetkých základných školách aj stredných školách, ktoré sa zrealizuje pri tvorbe najbližšieho štátneho vzdelávacieho programu.“ v časti 1b, ktorý sa je uvedený hrubým písmom a nachádza sa nad časťou nazvanou: “Hlavné problémy v pohybovej aktivite na základných školách a stredných školách” nasledovne: ”Navrhujeme odporučiť riaditeľom škôl, aby zvýšili počty hodín pohybových aktivít v školskom vzdelávacom programe na minimálne 3 hodiny týždenne, prípadne aj viac aj s ohľadom na rozšíreníe ponuky mimoškolských pohybových aktivít. V rámci prierezovej témy „Ochrana života a zdravia“ školy vo svojich školských vzdelávacích programoch jasne uvedú obsah, spôsob a rozsahvyučovania tejto prierezovej témy.” 

Zdôvodnenie: 
Aktuálna koncepcia štátneho vzdelávacieho programu ide smerom k decentralizácii rozsahu a obsahu vzdelávania. Štátny vzdelávací program už teraz stanovuje minimálne počty hodín len na stupne vzdelania, nie na ročníky. Cieľom je umožniť školám prispôsobiť sa individuálnym potrebám žiakov a profilácii školy. Ďalší plán je, že sa budú hodiny stanovovať len na vzdelávacie oblasti. 

Pokiaľ by sme opäť pridali hodiny na jednotlivé predmety, tak sa namiesto decentralizácie dopracujeme k presnému nadiktovaniu celého kurikula z centrálnej úrovne. Zvyšovanie povinných hodín telesnej výchovy by sa nemalo v žiadnom prípade presadzovať do štátneho vzdelávacieho programu, ale len ako odporúčanie pre školy do školských vzdelávacích programov. 

Ani jeden z problémov uvedených v časti 1b) „Hlavné problémy v pohybovej aktivite na základných školách a stredných školách“ nie je riešiteľný zvýšením počtu hodín telesnej výchovy, t.j. zvýšenie počtu hodín nemá význam na silu tlačiť. Ak 30% detí nečinne sedí na telesnej výchove, lebo sú oslobodené od telesnej výchovy, tak na čo ďalšiu takúto hodinu povinne pridávať. Najprv nech sa deti tešia na telesnú výchovu a až potom im pridávajme hodiny. 

Zároveň sme presvedčení, že zvyšovanie pohybových aktivít treba dosiahnuť ich prirodzeným zapojením do celého výchovnovzdelávacieho procesu, nielen prostredníctvom hodín telesnej výchovy. 
 	Z 	N 	Rozporové konanie k vznesenej zásadnej pripomienke sa uskutočnilo 5.8.2011, na ktorom bolo zastúpenými stranami dohodnuté, že pripomienka sa neakceptuje a mení sa na obyčajnú. Rozpor bol odstránený. 	
ÚV SR 	časť 1 
V časti 1, Cieľ 1, Návrhy riešenia, v prvej odrážke navrhujeme nahradiť text v znení: “zvýšenie počtu hodín povinnej telesnej výchovy na tri týždenne” nasledovným textom: “po znížení percenta oslobodených žiakov pod 15 odporučiť riaditeľom škôl zvážiť možnosť zvýšenia počtu hodín podprujúcich pohybové aktivity žiakov.” 
Zdôvodnenie: 
Zvýšenie počtu hodín telesnej výchovy nerieši problém, neúčasti detí na telesnej výchove. Najprv je potrebné telesnú výchovu zatraktívniť pre deti. Zvýšenie počtu hodín telesnej výchovy nezníži počet detí oslobodených od telesnej výchovy. Príčinou neúčasti na telesnej výchove nie je počet hodín tohto predmetu, ale nevhodná organizácia práce a orienatácia na výkon namiesto relax a šport. Rodičia sú následne nespokojní so spôsobom organizovania aktivít počas telesnej výchovy v školách a zámerne nechávajú deti „necvičiť“ zo zdravotných dôvodov, lebo ich učitelia nútia do výkonov namiesto rekreačného športu. Zároveň je potrebné rešpektovať decentralizáciu rozsahu a obsahu vzdelávania, preto je možné zvýšený počet hodín riaditeľom škôl len odporučiť. 
 	Z 	N 	Rozporové konanie k vznesenej zásadnej pripomienke sa uskutočnilo 5.8.2011, zúčastnené strany sa dohodli, že pripomienka sa mení na obyčajnú a predjkladateľ ju neakceptuje. Rozpor bol odstránený. 	
ÚV SR 	časť 1 
Navrhujeme v časti 1 Cieľ 1 doplniť nové opatrenie v znení: Vypracovať vzorové kurikulá na predmety tanec a ďalšie alternatívne predmety mimo telesnej výchovy, ktoré budú rozvíjať pohybové aktivity, a ktoré prispejú k zvýšeniu kvality ponúkaných predmetov v školách.” 
Zdôvodnenie: 
Návrh pomôže školám pri zavádzaní inovatívnych pohybových aktivít, ktoré sa na školách doteraz nerealizovali a nemajú s nimi teda veľké skúsenosti. Ide o aktivity, ktoré by mali byť pre deti atraktívne a pomôžu zvýšiť záujem detí o pohyb. 
 	Z 	ČA 	Vznesená zásadná pripomienka bola prerokovaná na rozporovom konaní 5.8.2011. Pripomienka bola čiastočne akceptovaná s tým, že predkladateľ navrhuje vypracovať podľa potreby aj vzorové kurikulá na alternatívne predmety mimo telesnej výchovy, ktoré budú rozvíjať pohybové aktivity a ktoré prispejú k zvýšeniu kvality ponúkaných predmetov v školách. Doplnené na str. 10 materiálu. 	
ÚV SR 	časť 1 
Navrhujeme v časti 1, Cieľ 1, Návrhy riešenia vypustiť štvrtú odrážku 
Zdôvodnenie: 
Kontrolu kvality vyučovacieho procesu má realizovať riaditeľ školy. A len na externý podnet kontrolný orgán typu nezávislý inšpektor. Zároveň ak chceme rozšíriť orientovanie telesnej výchovy na zážitkovú a na rekreačný šport, tak nemôžeme testovať výkonnosť. Testovaním výkonnosti dosiahneme pravý opak než si dáva za cieľ predložená koncepcia a to, že ešte viac detí bude oslobodených od telesnej výchovy. 
 	Z 	ČA 	Vznesená pripomienka bola prerokovaná na rozporovom konaní dňa 5.8.2011, kde bolo dohodnuté, že slovo "testovanie" bude nahradené slovným spojením "zisťovanie stavu pohybovej výkonnosti" a časť vety ...a Štátnej školskej inšpekcie s dôrazom na schopnosť motivovať deti... bola vypustená. 	
ÚV SR 	časť 1 
Navrhujeme vypustiť deviatu odrážku v časti 1, Cieľ 1, Návrhy riešenia. 
Zdôvodnenie: 
Fyzické testovanie detí nevedie k podpore zážitkovej telesnej výchove detí, ale naopak ich od telesnej výchovy odrádza. 
 	Z 	A 	 	
ÚV SR 	časť 1 
Navrhujeme vypustiť dvanástu odrážku v časti 1, Cieľ 1, Návrhy riešenia. 
Zdôvodnenie: 
Zastávame názor, že je potrebné zrušiť diagnostiky tohto typu, pretože zážitkový šport sa nedá merať pohybovou výkonnosťou. Opäť by to smerovalo k zvyšovaniu tlaku na výkonnosť žiakov a nie na pozitívny zážitok z pohybu. 
 	Z 	ČA 	Vznesená zásadná pripomienka bola prerokovaná na rozporovom konaní 5.8.2011, zúčastnené strany sa dohodli, že pripomienka je čiastočne akceptovaná. Slovné spojenie "...vykonávaní diagnostiky..." bolo nahradené slovným spojením "...zisťovanie stavu pohybovej výkonnosti...". Zároveň bolo dohodnuté vysoké školy neuvádzať konkrétne ale všeobecne "verejné vysoké školy". Viď. str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia doplniť nasledovnú odrážku: 
Odporučiť školám, aby v rámci vzdelávacej oblasti „Zdravie a pohyb“ zvážili možnosť zavedenia predmetu „Tanec“ alebo iné alternatívy pohybových aktivít. 

Zdôvodnenie: 
Toto by nemalo byť ale súčasťou telesnej výchovy, lebo by sa na to vzťahovalo oslobodenie od telesnej výchovy, ale ak to bude samostatný predmet, tak na ten by mohli chodiť aj žiaci, ktorí majú oslobodenie od telesnej výchovy. Zároveň nesmie ísť o povinnú aktivitu pre celé triedy, ale malo by to byť zavedné ako možnosť, ktorú bude možné si zvoliť či už v rámci ročníka naraz, alebo aj ako celoškolská ponuka. Zumbu môžu rovnako tancovať šiestačky ako deviatačky v tom istom čase. Škola môže mať napríklad od 11.30 do 12.15 telesnú výchovu tak, že bude mať naraz 5-6 aktivít a raz mesačne sa môžu žiaci prehlásiť na niečo iné a pod. Toto je už ale vecou školy. Na úrovni legislatívy to treba umožniť školám a neklásť im bariéry, aby takéto veci mohli robiť v rozvrhu. 

Nie je nevyhnutné, aby tanec, zumbu, aerobik a pod. učili súčasní učitelia telesnej výchovy, ktorí boli pripravovaní v minulosti na fakutách telesnej výchovy a špotu a zrejme s týmto druhom aktivít ani neprišli do kontaktu. Keď to bude nový predmet je na riaditeľovi školy komu ho v rámci školy pridelí. 
 	Z 	ČA 	Vznesená zásadná pripomienka bola prerokovaná na rozporovom konaní 5.8.2011. Predkladateľ pripomienku čiastočne akceptuje, v tom zmysle, že môžu byť zavedené aj iné alternatívne predmety mimo telesnej výchovy, ktoré budú rozvíjať pohybové aktivity a ktoré prispejú k zvýšeniu kvality ponúkaných predmetov v školách, viď str. 10. 	
ÚV SR 	časť 2 
V časti 2, Cieľ 2 návrhy riešení navrhujeme vypustiť druhú odrážku. 
Zdôvodnenie: 
Nie je zrejmé, ako môžu úradníci kontrolovať kvalitu záujmovej činnosti a ako môžu prispieť k zvýšeniu kvality záujmových činností. Naopak navrhnuté znenie môže priniesť novú administratívnu záťaž pre ľudí realizujúcich pohybové aktivity, čo ich oberie o čas, ktorý by mohli venovať deťom a realizácia tohto opatrenia bude v rozpore s predloženou koncepciou. 
 	Z 	ČA 	Vznesená zásadná pripomienka bola prerokovaná na rozporovom konaní 5.8.2011, kde bolo zúčastnenými stranami dohodnuté, že odrážka sa nevypúšťa, ale sporné slovné spojenie "...kontrola kvality záujmovej činnosti..." bolo nahradené slovným spojením "...kontrola realizácie záujmovej činnosti...". viď str. 13. 	
ÚV SR 	časť 5 
V časti 5 navrhujeme zrušiť úlohu č. 4, alebo ju preformulovať nasledovne: 
“Odporučiť školám pri tvorbe školskych vdzelávacich programov venovať zvýšenú pozornosť počtu hodín v rámci vzdelávacej oblasti Zdravie a pohyb a prierezovej témy Ochrana života a zdravia, aby v jednotlivých predmetoch boli zapracované pohybové aktivity žiakov tak, aby dosiahli minimálne 3 hodiny týždenne.” 
Zdôvodnenie: 
Aktuálna koncepcia štátneho vzdelávacieho programu ide smerom k decentralizácii rozsahu a obsahu vzdelávania. Štátny vzdelávací program už teraz stanovuje minimálne počty hodín len na stupne vzdelania, nie na ročníky. Cieľom je umožniť školám prispôsobiť sa individuálnym potrebám žiakov a profilácii školy. Ďalší plán je, že sa budú hodiny stanovovať len na vzdelávacie oblasti. 

Pokiaľ by sme opäť pridali hodiny na jednotlivé predmety, tak sa namiesto decentralizácie dopracujeme k presnému nadiktovaniu celého kurikula z centrálnej úrovne. Zvyšovanie povinných hodín telesnej výchovy by sa nemalo v žiadnom prípade presadzovať do štátneho vzdelávacieho programu, ale len ako odporúčanie pre školy do školských vzdelávacích programov. 

Ani jeden z problémov uvedených v časti 1b) „Hlavné problémy v pohybovej aktivite na základných školách a stredných školách“ nie je riešiteľný zvýšením počtu hodín telesnej výchovy, t.j. zvýšenie počtu hodín nemá význam na silu tlačiť. Ak 30% detí nečinne sedí na telesnej výchove, lebo sú oslobodené od telesnej výchovy, tak na čo ďalšiu takúto hodinu povinne pridávať. Najprv nech sa deti tešia na telesnú a až potom im pridávajme hodiny. 

Zároveň sme presvedčení, že zvyšovanie pohybových aktivít treba dosiahnuť ich prirodzeným zapojením do celého výchovnovzdelávacieho procesu, nielen prostredníctvom hodín telesnej výchovy. 
 	Z 	ČA 	Zásadná pripomienka sa čiastočne akceptuje – nové znenie úlohy č. 4 bude znieť: „Zvýšiť počet hodín telesnej výchovy v štátnom vzdelávacom programe na tri hodiny týždenne na všetkých základných a stredných školách. V prípade, že sa budú stanovovať hodiny len pre vzdelávacie oblasti, stanoviť počet hodín pre vzdelávaciu oblasť Zdravie a pohyb vo vzdelávacích programoch základných škôl a stredných škôl na minimálne tri hodiny týždenne tak, aby obsahom týchto hodín boli preukázateľne pohybové aktivity,” 	
ÚV SR 	časť 1 
V časti 1, navrhujeme zmeniť prvú vetu v znení: “Telesná výchova je jediný školský predmet, ktorý rozvíja motoriku detí a mládeže a ktorý ju v školskom prostredí pomáha zabezpečovať.” nasledovne: 
„Vzdelavácia oblasť Zdravie a pohyb rozvíja motoriku detí a mládeže a pomáha ju zabezpečovať v školskom prostredí.“ 
Zdôvodnenie: 
Nielen telesná výchova rozvíja motoriku detí. Tú môžu rozvíjať aj iné predmety ako pracovné vyučovanie, či výtvárná výchova, ktorá sa zameriva najmä na jemnú motoriku. Vedenie detí k pohybu je potrebné vnímať širšie a malo by sa naň prihliadať horizontálne, teda zaradiť ho do všetkých vzdelávacích aktivít, kde je to možné. Napríklad v rámci biológie by žiaci mohli spoznávať rastliny priamo v prírode. Zvyšovanie pohybových aktivít treba dosiahnuť ich prirodzeným zapojením do celého výchovnovzdelávacieho procesu, nielen prostredníctvom hodín telesnej výchovy. 
 	O 	ČA 	Pripomienka bola ČA, slovné spojenie "...jediný školský predmet..." bol nahradené za "...hlavný školský predmet...", viď str. 5. 	
ÚV SR 	časť 1a) 
V časti 1a) v šiestom odseku navrhujeme v prvej vete pridať dôvod nevôle vedenia škôl zakomponovať do vyučovania pracovníkov trénerov zo športových zväzov aj fakt, že tréneri musia mať pedagogické vzdelanie. Zároveň navrhujeme, aby sa v tomto odseku doplnil návrh riešenia, že požiadavka na pedagogické vzdelanie bude u týchto ľudí zrušená. 
Zdôvodnenie: 
Odbúraním povinnosti mať pedagogické vzdelanie sa znížia bariéry pre pôsobenie trénerov na školách. Väčšie zapojenie profesionálnych trénerov v školách rozšíri športové možnosti ponúkané školou a zároveň ich zatraktívni, keďže do nich budú zapojení profesionáli. Toto tiež môže pomôcť pritiahnuť viac detí do športových klubov, kde sa môžu ešte vo väčšej miere venovať svojmu športovému rozvoju. 
 	O 	N 	Toto je v rozpore so súčasným právnym stavom v danej oblasti, boli by potrebné náročné legislatívne zmeny, je to v rozpore s nastaveným kariérnym systémom v regionálnom školstve.  	
ÚV SR 	časť 1 
V časti 1, Cieľ 1, Návrhy riešenia, v druhej odrážke navrhujeme prvé slovo “pripraviť” zmeniť na “zrealizovať” 
Zdôvodnenie: 
Netreba len pripraviť, ale najmä zrealizovať prieskum záujmov detí a mládeže, ako aj prieskum medzi rodičmi s cieľom zistiť príčiny, prečo deti a mládež nemajú záujem o telesnú výchovu a pohybové aktivity a o aké pohybové aktivity by mali záujem. 
 	O 	A 	Upravené na str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia vypustiť v piatej odrážke, aby sa ustanovilo, že sa zruší hodnotenie žiakov na telesnej výchove. 
Zdôvodnenie: 
AK chceme aby deti absolvovali rekreačný šport, tak za to nemajú byť nijako hodnotené. 
 	O 	N 	Nesúhlasíme so zrušením hodnotenia na telesnej výchove, nakoľko toto hodnotenie nebude len na základe výkonov ale hlavne na základe postoja žiaka k TV a prispôsobené aj jeho somatotypu, napr. obézne dieťa bude mať inú hodnotiacu škálu ako dieťa štíhle, alebo športovo nadané. 	
ÚV SR 	časť 1 
Navrhujeme v časti 1, Cieľ 1, Návrhy riešenia v ôsmej odrážke nahradiť súčasný text: “využívať lokálne možnosti a elasticitu učebných plánov” na nasledovný text: “využívať vzdelávaciu oblasť Zdravie a pohyb aj”. 
Zdôvodnenie: 
Pridaním hodiny telesnej výchovy sa elasticita nezvýši, preto navrhujeme rozšíriť možnosti pohybových aktivít. 
 	O 	N 	Súčasný štátny vzdelávací program v oblasti Zdravie a pohyb umožňuje v rámci školských vzdelávacích programov rozšíriť tento program o pohybové aktivity o ktoré majú žiaci záujem. 	
ÚV SR 	časť 1 
V desiatej odrážke v časti 1, Cieľ 1, Návrhy riešenia navrhujeme na konci doplniť nasledovný text: “ktorej cieľom bude ohodnotiť školu, ktorá zabezpečuje pre žiakov najpestrejšiu ponuku zážitkových a rekreačných športových aktivít, a na ktorej je najväčší pomer detí zapojených do športových aktivít a kde najväčší pomer detí prejavuje spokojnosť s pohybovými aktivitami na ich škole.“ 

Zdôvodnenie: 
Navrhnuté doplnenie odzrkadľuje, čo by mala daná súťaž o najšportovejšiu školu sledovať, t.j. to ktorá škola sa najviac snaží vtiahnuť deti do pohybových aktivít a kde sú tieto aktivy potom aj kladne ohodnotené samotnými deťmi. 
 	O 	A 	 	
ÚV SR 	časť 1 
Navrhujeme v časti 1, Cieľ 1, Návrhy riešenia v trinástej odrážke na konci vložiť pred slovo “atď” nasledovné slová: „športových klubov, mimovládnych organizacií“. 
Zdôvodnenie: 
Aj športové kluby a mimovládne organizácie môžu prispieť k šíreniu osvety v oblasti pohybovej aktivity, preto sme navrhli doplniť tieto organizácie. 
 	O 	A 	Upravené na str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia doplniť nasledovnú odrážku: 
Definovať „kvalitu“ výchovno-vzdelvácieho procesu v oblasti pohybových aktivít, naviazať ju na percento žiakov, ktorí sa aktívne účastnia na hodinách pohybových aktivít, a/alebo ktorí sú zapojení v mimoškolských pohybových aktivitách. 

Zdôvodnenie: 
Je potrebné zadefinovať kvalitnú pohybovú aktivitu, ktorá by však nemala byť definovaná na základe výkonu, ale na základe toho do akej miery sú v nej žiaci zapojený a to v škole alebo mimo nej. Nie je dôležité, či sa deti hýbu v rámci školských aktivít alebo mimoškolských, ale dôležité je to, že športujú. 
 	O 	A 	Upravené na str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia doplniť nasledovnú odrážku: 
Odporučiť riaditeľom škôl, aby hodnotenie učiteľov, ktorí zabezpečujú pohybové aktivity, zamerali na podiel aktívne sa zapájajucich žiakov na týchto hodinách. 

Zdôvodnenie: 
Keďže kvalita pohybovej aktivity by sa mala odvíjať od zapojenia detí do tejto aktivity, tak aj kvalita učiteľa, ktorý za takúto aktivitu zodpovedá by mala byť odvodená od tohto kritéria. 
 	O 	A 	Upravené na str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia doplniť nasledovnú odrážku: 
Odporučiť riaditeľom škôl, aby zapracovali do školských vzdelavacích programov viacdňové celoškolské športové podujatia organizované žiakmi vyšších ročníkov. 
Zdôvodnenie: 
Prax preukázala, že tieto aktivity prispievajú k zvýšeniu kladného vzťahu žiakov k športu. 
 	O 	A 	Upravené na str. 10. 	
ÚV SR 	časť 1 
Navrhujeme v časti 1, Cieľ 1, Návrhy riešenia doplniť nasledovnú odrážku: 
Umožniť školám vyučovanie predmetov pohybových aktivít spojením tried, ročnikov a pod. aby nemali obmedzenia na vytváranie skupín (napr. tanec, rekreačný šport a pod.) 
Zdôvodnenie: Pri niektorých aktivitách nie je dôvod oddeľovať deti podľa ročníkov, ale naopak je dobré nechať deti vybrať si aktivitu podľa ich záujmu a nie podľa ročníka, do ktorého chodia. 
 	O 	N 	Toto umožňuje už súčasný stav. 	
ÚV SR 	časť 2 
V časti 2, Cieľ 2 Hlavné problémy v oblasti voľného času a pohybových aktivít navrhujeme v prvej odrážke doplniť za slová: “nedostatočná kontrola kvality záujmovej činnosti” slová: “, ktorá sa odzrkadľuje z miere záujmu dieťaťa navštevovať danú aktivitu,”. 
Zdôvodnenie: Kvalita pri zážitkovom a voľnočasovom športe môže byť hodnotená len na základe záujmu detí o tieto aktivity. Akékoľvek administratívne obmedzenia a kontroly v tejto oblasti by mohli pôsobiť kontraproduktívne. 
 	O 	ČA 	Materiál bol upravený - slovo "kvalita" bolo nahradené slovom "realizácia". 	
ÚV SR 	časť 2 
V časti 2, Cieľ 2 Návrhy riešení navrhujem prvú odrážku preformulovať následovne: “V prípade, že prieskum preukáže, že je nedostatočná kvalita pohybových aktivít v záujmových činnostiach v školách a šklolských zariadeniach v záujmových krúžkoch, v športových kluboch, tak zvážiť možné opatrenia na jej zvýšenie napr. aj sledovaním účasti účasti detí a mládeže na internete, resp. účasť potvrdzovať cez 
SMSky, atď.” 
Zdôvodnenie: V predloženej koncepcii nie je uvedené, že by bolo preukázané, že je nízka kvalita 
záujmovej činnosti. To že je malé percento účasti detí, nemusí byť výsledkom nízkej kvality existujúcich činností a už vôbec to nie je riešiteľné zvyšovaním administratívnej záťaže organizátorov týchto aktivít (akékoľvke sledovanie cez internet/SMS zvýši náročnosť realizácie týchto aktivít, čo by mohlo mať negatívny vplyv na množstvo takýchto podujatí). Centralizmus v tomto smere nemá miesto. Treba dosiahnuť motiváciu organizátorov tejto záujmov činnosti a nezavádzať reštriktívne opatrenia. 
 	O 	ČA 	Materiál bol upravený - slovo "kvalita" bolo zmenené na "realizácia". 	
ÚV SR 	časť 2 
V časti 2, Cieľ 2 návrhy riešení v predposlednej odrážke navrhujeme na začiatok doplniť slová “Odporučiť riaditeľom” a zmeniť slová “počtu zapojených detí a mládeže” za slová: “pomeru zapojených detí a mládeže zo všetkých detí a mládeže“. 
Zdôvodnenie: 
Pedagogických zamestnancov môže oceňovať len riaditeľ, preto by bolo dobré len odporučiť riaditeľom odmeňovnie pedagogických zamestnancov, ktorí sú úspešní v zapojovaní detí do pohybových aktivít. Zároveň je potrebné prihliadať na veľkosť danej školy a od toho odvodiť, či je dostatok detí zapojených do pohybových aktivít namiesto od absolútneho počtu detí. 
 	O 	A 	Upravené na str. 13 materiálu. 	
ÚV SR 	časť 5 
V časti 5 navrhujeme v úlohe č. 5 vložiť za prvé slovo “Pripraviť” nasledovné slová “a zrealizovať” 
Zdôvodnenie: Je potrebné nielen pripraviť, ale aj zrealizovať prieskum záujmov detí a mládeže, ako aj prieskum medzi rodičmi s cieľom zistiť príčiny, prečo deti a mládež nemajú záujem o telesnú výchovu a pohybové aktivity a o aké pohybové aktivity by mali záujem. 
 	O 	A 	Upravené na str. 17 materiálu. 	
ÚV SR 	úloha č. 6 
Vymeniť súčasný text úlohy č. 6 za nasledovný: 
“Odporučiť školám, aby v rámci vzdelávacej oblasti Zdravie a pohyb a prierezovej temy Ochrana života a zdravia zaraďovali pohybové aktivity, o ktoré majú deti a mládež záujem, pričom na vsetkých stupňoch vzdelávania treba zaraďovať pohybové aktivity primerané veku.” 
Zdôvodnenie: 
Vzhľadom na fakt, že tvorba predmetov je decentralizovaná na úroveň škôl, tak ministerstvo môže školám len odporúčať čo by mali zaradiť do predmetov, respektíve do vzdelávacích oblastí. Zároveň tieto aktivity by mali zohľadňovať vek nielen detí na prvom stupni, ale detí na všetkých stupňoch. 
 	O 	ČA 	Materiál bol upravený v súlade s pripomienkou. Upravené na str. 17 materiálu. 	
TNSK 	• K 5. Návrh opatrení na zlepšenie súčasného stavu pohybových aktivít detí a mládeže 

Bod 4. znie: 
„4. Pri tvorbe štátneho vzdelávacieho programu zvýšiť počet hodín telesnej výchovy a telesnej a športovej výchovy na všetkých stupňoch škôl na tri týždenne.“ 
Z: MŠVVaŠ SR 
Navrhujeme predložené opatrenie zvážiť z pohľadu stredných odborných škôl v odboroch, kde žiaci, ktorí vykonávajú odborný výcvik a odbornú prax v jednom týždni by potom mali mať v ďalšom týždni teoretického vyučovania šesť hodín telesnej výchovy, teda tri razy do týždňa dvojhodinovku telesnej výchovy a telesnej a športovej výchovy. Ďalej pri realizácii uvedenej požiadavky by bolo potrebné jednu hodinu ubrať z dotácie ostatných predmetov a už teraz je situácia s predmetmi, akými sú matematika, fyzika a pod. zlá a tieto predmety žiaci 3-ročných učebných odborov potrebujú absolvovať, ak chceme udržať denné nadstavbové štúdium a tiež u 4-ročných študijných odborov, ak im chceme umožniť maturitu a prijatie na vysoké školy. Ak sa začnú povinne vyučovať dva cudzie jazyky, tak situácia bude ešte horšia, lebo ich dotácia sa pridelila práve týmto predmetom. No a v neposlednom rade nie sú kapacity telocviční škôl prispôsobené výučbe takého počtu hodín, lebo už teraz kapacity telocviční škôl nestačia a veľa škôl nemá vlastné školské ihriská. 

 	O 	N 	Zvýšenie počtu hodín TV je v súlade s WHO a trendmi vo svete a EÚ. Deti a mládež by sa mali denne hýbať minimálne 60 minút denne. Niektorí žiaci cvičia iba na hodinách TV. Zvýšenie počtu hodín povinnej TV, v kontexte s prípravou učiteľov na zážitkové vzdelávanie TV a doplnenie pohybovými aktivitami v mimo vyučovacom čase je komplex úloh, ktorých realizácia pomôže zastaviť negatívny stav v pohybovej aktivite detí a mládeže, ktorý je v súčasnosti. 	
TNSK 	• K 5. Návrh opatrení na zlepšenie súčasného stavu pohybových aktivít detí a mládeže 
Navrhujeme za bod 3. vložiť nový bod s nasledujúcim textom: 
„4. Eliminovať vysoký počet žiakov oslobodených od povinnej telesnej výchovy.“ 
Z: MŠVVaŠ SR, MZ SR 
Doterajšie body 4. až 17. sa označia ako body 5. až 18. 

Odôvodnenie: 
Vysoký počet detí a mládeže oslobodených od povinnej telesnej výchovy. Z uvedeného dôvodu navrhujeme v spolupráci s Ministerstvom zdravotníctva Slovenskej republiky zabezpečiť, aby boli lekármi vypracovávané návrhy na úplné a čiastočné oslobodenie od telesnej výchovy a telesnej a športovej výchovy len v skutočne odôvodnených prípadoch. 	O 	A 	Ak bude telesná výchova zaujímavá a deti sa budú tešiť na vyučovanie, bude sa postupne znižovať aj počet necvičiach. MŠVVaŠ SR v spolupráci s MZ SR pripraví návrhy na zaradenie zdravotne oslabených do skupín, podľa druhu oslabenia. 	
TNSK 	• K 5. Návrh opatrení na zlepšenie súčasného stavu pohybových aktivít detí a mládeže 
Navrhujeme vložiť nový bod s nasledujúcim textom: 
„19. Zabezpečiť zvýšenie výšky normatívu školám.“ 
Z: MŠVVaŠ SR, MF SR, ÚV SR 

Odôvodnenie: 
V nadväznosti na „Koncepciu rozvoja pohybových aktivít detí a mládeže“ bude potrebné zabezpečiť, aby mali školy dostatok finančných zdrojov na zabezpečenie prvotriedneho materiálneho vybavenia telesnej výchovy a telesnej a športovej výchovy. Ak sa zvýši počet hodín telesnej výchovy a telesnej a športovej výchovy na všetkých stupňoch škôl na tri hodiny týždenne a ak majú školy vytvárať podmienky pre motivovanie detí a mládeže k pohybovým aktivitám v rámci telesnej výchovy, bude nevyhnutné investovať do materiálneho vybavenia škôl (moderné zariadenie posilňovní, zvuková aparatúra pre rôzne tance, podložky a stupienky, florbalové hokejky, lopty a iné športové náradie a náčinie).  	O 	N 	MŠVVaŠ SR bude riešiť vybavenie škôl športovým materiálom z prostriedkov EÚ, nie zvyšovaním normatívu školám. 	
TNSK 	• K 5. Návrh opatrení na zlepšenie súčasného stavu pohybových aktivít detí a mládeže 
Navrhujeme vložiť nový bod s nasledujúcim textom: 
„20. Zabezpečiť vybudovanie viacúčelových ihrísk na všetkých školách.“ 
Z: MŠVVaŠ SR, MF SR, ÚV SR 

Odôvodnenie: 
Kapacity telocviční škôl nie sú prispôsobené výučbe telesnej výchovy a telesnej a športovej výchovy v počte tri hodiny týždenne, lebo už teraz kapacity telocviční škôl nestačia a veľa škôl nemá vlastné viacúčelové ihriská. K motivovaniu detí a mládeže k pohybovým aktivitám v rámci telesnej výchovy a telesnej a športovej výchovy bude potrebné zabezpečiť, aby sa školám pridelili finančné prostriedky zo štátneho rozpočtu na vybudovanie viacúčelových ihrísk, ktoré by sa okrem telesnej výchovy a telesnej a športovej výchovy aktívne využívali aj v rámci voľnočasových aktivít detí a mládeže.  	O 	N 	Vzhľadom na nedostatok finančných prostriekov na investície, je stanovenie takejto úlohy nereálne. MŠVVaŠ SR bude podporovať pohybové aktivity a nie výstavbu ihrisk, ktorých budovanie by malo byť v kompetencii zriaďovateľov škôl. 	
TNSK 	• K 5. Návrh opatrení na zlepšenie súčasného stavu pohybových aktivít detí a mládeže 
Navrhujeme vložiť nový bod s nasledujúcim textom: 
„21. Pre sociálne znevýhodnené detí a mládež vyčleniť financie vo forme príspevku pre zážitkové pohybové a športové aktivity.“ 
Z: MŠVVaŠ SR, MF SR, ÚV SR 

Odôvodnenie: 
Pre sociálne znevýhodnené detí a mládež sú rôzne športové a pohybové aktivity organizované školou (lyžiarsky kurz, snoubordingový kurz, kurz korčuľovania a pod.) finančne nedostupné a z tohto dôvodu by bol príspevok na uvedené pohybové aktivity v rámci telesnej výchovy a telesnej a športovej výchovy, prípadne príspevok na úhradu požičovni výstrojov možnosťou, ako uvedené kurzy absolvovať aj deťom a mládeži zo sociálne znevýhodneného prostredia pod pedagogickým dohľadom v rámci vyučovacieho procesu. 

 	O 	N 	V materiáli sa plánuje podporiť všetky deti rovnako, nezvýhodňovať určité skupiny detí.